钦定古今图书集成/历象汇编/岁功典/第027卷 > 念奴娇〈郡城元夕〉 刘云寰
## 钦定古今图书集成/历象汇编/岁功典/第027卷 > 念奴娇〈郡城元夕〉 刘云寰

景龙天气，正馀寒料峭，轻风帘幕。万斛金莲光不夜，
香满云间楼阁。金镫频敲，绣帘高揭，应为黄昏约。霜
娥无恙，唤人依旧飘泊。　却恨乌兔无情，把人青鬓
白，恁星星却。千古繁华行乐地，谁笑谁歌谁酌。北海
尊罍，东山丝竹，梦里扬州鹤。客窗无味，故人谁念萧
索。